Príloha č. 1 k zmluve o dielo č. .............. 

       Opis diela,
technické požiadavky

1.	Predmetom diela je vykonanie stavebných prác na výstavbe chodníka s krytom zo zámkovej dlažby dĺžky 66,80 m, šírky 1,5 m vrátane dodávok súvisiacich stavebných výrobkov a materiálov s ich dopravou na miesto použitia. Bližšia špecifikácia je uvedená v dokumentácii stavby a v prílohe č. 2 k zmluve.
2.	 Pri vykonávaní diela bude zhotoviteľ dodržiavať platné technické normy, všeobecne záväzné právne predpisy a nariadenia v platnom znení, najmä: STN EN 206-1 Betón. Časť 1: Špecifikácia, vlastnosti, výroba a zhoda: 2002/A1: 2004/A2: 2005/NA: 2009/ NA/O1:  2011, , STN EN 1340 Betónové obrubníky. Požiadavky a skúšobné metódy: 2004/AC: 2007, STN EN 13242+A1 Kamenivo do nestmelených a hydraulicky stmelených materiálov používaných v inžinierskom staviteľstve a pri výstavbe ciest (Konsolidovaný text): 2008, STN 73 6133 Stavba ciest. Teleso pozemných komunikácií: 2010, STN 73 6114 Vozovky pozemných komunikácií. Základné ustanovenia pre navrhovanie: 1997, STN EN 1338 Betónové dlažbové tvarovky. Požiadavky a skúšobné metódy: 2004/AC: 2007, STN EN 1339 Betónové dlaždice. Požiadavky a skúšobné metódy: 2004/O1: 2005/AC: 2007, STN 73 6131-1 Stavba vozoviek. Dlažby a dielce, Časť 1: Kryty z dlažieb: 1996, STN 73 3050 Zemné práce. Všeobecné ustanovenia: 1986/a: 1991/Z2: 1999, STN 73 6005 Priestorová úprava vedení technického vybavenia:  1985/a:  1988/b:  1990/Z3:  1992/Z4:  1992/Z5:  2000/Z6: 2001, STN 01 8020 Dopravné značky na pozemných komunikáciách: 2000/Z1: 2003/Z2:  2005, STN EN 1436+A1 Materiály na dopravné značenie pozemných komunikácií. Požiadavky na vodorovné dopravné značky (Konsolidovaný text): 2009, STN EN 1423 Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi: 2012/AC: 2013, STN 73 6110 Projektovanie miestnych komunikácií: 2004/O1: 2006/Z1: 2011/Z1/O1:2014 a.i. súvisiace; primerane k predmetu zmluvy - technicko-kvalitatívne podmienky (ďalej TKP) a technické predpisy/podmienky (ďalej TP): TKP časť 0 Všeobecne; MDVRR SR: 2012, TKP časť 9: Kryty chodníkov a iných plôch z dlažby, MDVRR SR: 2012, TKP časť 11 Dopravné značenie; MDVRR SR: 2010, TKP časť 15 Betónové konštrukcie všeobecne; MDVRR SR: 2013, TP 04/2005 Použitie zvislých a vodorovných dopravných značiek na pozemných komunikáciách;  MDPT SR: 2005, TP 06/2013 Technické podmienky pre použitie dopravných značiek a dopravných zariadení na označovanie pracovných miest; MDVRR SR, SCDPK: 2013 a.i. súvisiace; TKP a TP sú dostupné na webovej stránke SSC: www.ssc.sk (Technické predpisy – Zoznam TKP a KL resp. Zoznam TP) a na stránke MDVRR SR: www.telecom.gov.sk, resp. www.mindop.sk; zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 310/2013 Z. z., ktorou sa vykonávajú niektoré ustanovenia zákona o odpadoch, vyhláška MŽP SR č. 284/2001 Z. z., ktorou sa ustanovuje Katalóg odpadov v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 133/2013 Z. z. o stavebných výrobkoch a o zmene a doplnení niektorých zákonov, zákon NR SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, zákon č. 351/2011 Z. z. o elektronických komunikáciách v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a  technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vyhláška SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vyhláška MV SR č. 121/2002 Z. z. o požiarnej prevencii v znení neskorších predpisov a.i. súvisiace predpisy.
3.	Zhotoviteľ je povinný v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov viesť o činnostiach, ktoré vykonáva stavebný denník. Do denníka budú zapisované všetky podstatné udalosti, ktoré sa stanú na stavenisku, všetky dôležité údaje o vykonávaní diela a všetky skutočnosti rozhodujúce pre plnenie zmluvy, najmä údaje o vykonávaných stavebných prácach, údaje potrebné na posúdenie činnosti orgánmi miestnej a štátnej správy a údaje o mimoriadnych udalostiach a zisteniach v súvislosti s vykonávaním diela. Stavebný denník vedie zhotoviteľ od prvého dňa prípravných prác až do ukončenia diela. Ak bude k denným záznamom potrebné stanovisko druhej zmluvnej strany, musí byť toto stanovisko zaznamenané do denníka do troch pracovných dní.
4.	Podľa § 44 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov stavbu môže uskutočňovať len právnická osoba alebo fyzická osoba oprávnená na vykonávanie stavebných prác podľa osobitných predpisov (§ 2 ods. 2 Obchodného zákonníka) a vedenie uskutočňovania stavby vykonáva stavbyvedúci. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s dokumentáciou stavby a za dodržiavanie všeobecných technických požiadaviek na výstavbu.
5.	Zhotoviteľ zabezpečí vytýčenie podzemných vedení a zariadení inžinierskych sietí, ktoré sa nachádzajú v mieste vykonávania diela ich vlastníkmi/správcami, vyznačí ich trasu v teréne, overí si ich polohu ručne kopanými sondami z dôvodu možnej polohovej odchýlky +- 30 cm od skutočného uloženia a preukázateľne oboznámi pracovníkov, ktorí budú vykonávať zemné práce s polohou týchto podzemných vedení a zariadení. V mieste vykonávania diela sa nachádzajú podzemné inžinierske siete v správe spol. Východoslovenská vodárenská spoločnosť, a.s., Košice, Slovak Telekom, a.s. Bratislava a ANTIK Telecom s.r.o., Košice.
6.	Zhotoviteľ bude rešpektovať požiadavky vlastníkov/správcov dotknutých podzemných vedení a zariadení a zabezpečí ochranu podzemných inžinierskych sietí a zariadení počas celej doby vykonávania diela a prebratie zrealizovaných prác.
7.	Zhotoviteľ v miestach výskytov, súbehov a križovaní podzemných vedení/zariadení inžinierskych sietí a v ich ochranných pásmach bude pracovať s maximálnou opatrnosťou, výkopy bude realizovať ručne bez použitia nevhodného náradia (napr. hĺbiacich strojov), odkryté vedenia zabezpečí tak, aby nedošlo k ich ohrozeniu, poškodeniu, previsom a nedovolenému priehybu. Pred zasypaním odkrytého vedenia prizve zhotoviteľ vlastníka/správcu vedenia ku kontrole nepoškodenosti vedenia a zásyp vykoná len po písomnom súhlase vlastníka/správcu vedenia. Zhotoviteľ neodkladne ohlási akékoľvek poškodenie podzemného vedenia a zariadenia jeho vlastníkovi/správcovi. Je zakázané zriaďovať skládky materiálu a stavebné dvory na existujúcich podzemých  vedeniach a zariadeniach. Zhotoviteľ bude rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách.
8.	Zhotoviteľ zabezpečí označenie diela tabuľou s identifikačnými údajmi (názvom, označením stavebníka a zhotoviteľa, údajmi o povolení stavby, termínoch začatia a ukončenia, menom zodpovedného stavbyvedúceho).
9.	Potrebné dočasné dopravné značenie osadí zhotoviteľ v súlade so zákonom NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov. Zhotoviteľ počas vykonávania diela bude zabezpečovať údržbu dočasného dopravného značenia a po ukončení diela zabezpečí jeho odstránenie.
10.	Terminológia a použité skratky:
DPH – daň z pridanej hodnoty
MV SR – Ministerstvo vnútra Slovenskej republiky
MŽP SR – Ministerstvo životného prostredia Slovenskej republiky
MPSVR SR – Ministerstvo práce, sociálnych vecí a rodiny Slovenskej republiky
MDVRR SR – Ministerstvo dopravy, výstavby a regionálneho rozvoja Slovenskej republiky
SCDPK – Sekcia cestnej dopravy a pozemných komunikácií
NR SR – Národná rada Slovenskej republiky
SÚBP – Slovenský úrad bezpečnosti práce
TP – Technické predpisy/podmienky
TKP – Technicko-kvalitatívne podmienky
SSC – Slovenská správa ciest